Illo-Wareedyo lagu kalsoon yahay oo soo gaadhay Wargeyska Foore ayaa iftiimiyay in Wasaaraddo door ah iyo Hay’addo kale oo ka tirsan Xukuumadda Madaxweyne Muuse Biixi ay la ildaran yihiin khilaaf ragaadiyay Hawlihii shaqada ee ay Qaranka iyo Umadda u hayeen,kaasi oo saamayn xoogleh ku yeeshay shaqaalihii iyo guud ahaan hay’addahaasi oo laga dareemayo,waxaanay qaarkood khilaafkani gaadheen heer Madaxtooyo, iyagoo qaar ka mid ah Wasiiradu shaqo joojin ku sameeyeen Agaasimayaashooda guud,kadib markii awood loo siiyay inay talabadaasi qaataan, waxaanay agaasimayaashaasi gaaf wareeg kaga jiraan Shaqadoodii, inkasta oo intooda badani aan wax dhex dhexaadin ah laga galin ee ay isla murugsan yihiin.
